b'\n_START_ARTICLE_\nSuikoden\n_START_PARAGRAPH_\nAng Suikoden (Hapones: \xe5\xb9\xbb\xe6\x83\xb3\xe6\xb0\xb4\xe6\xbb\xb8\xe4\xbc\x9d Hepburn: Gens\xc5\x8d Suikoden) ay isang seryeng Role-playing video game orihinal na nilikha ni Yoshitaka Murayama. Maluwag na batay sa klasikong nobelang Tsino na Shui Hu Zhuan (Pinapayak: \xe6\xb0\xb4\xe6\xbb\xb8\xe5\x82\xb3, Tradisyonal: \xe6\xb0\xb4\xe6\xb5\x92\xe4\xbc\xa0) ni Shi Naian ang naturang larong pang-serye. Nakasulat ang Shui Hu Zhuan bilang "\xe6\xb0\xb4\xe6\xbb\xb8\xe4\xbc\x9d" sa Hapones, at ponetikal iyon binabasa bilang Suikoden._NEWLINE_Ang bawat indibidwal na laro sa laro ay nakatuon sa temang pangkaugnayan sa pulitika, katiwalian, rebolusyon, mga mistikong kristal na kilala bilang mga True Runes (Mga Tunay na Runa), at mga "108 Stars of Destiny" (108 Bituin ng Kapalaran/Tadhana) \xe2\x80\x94 ang 108 na mga protagonistang maluwag na binigyang-kahulugan mula sa pinagmulang materyal._NEWLINE_Baga ma\'t sinusunduan ng mga larong Suikoden ang mga iregular na sunod-sunod na mga kaganapan, ang kabuuan ng mga serye (maliban sa mga edisyong Tierkreis at Tsumugareshi Hyakunen no Toki) ay ginanap sa iisang mundo sa mga nagpapat\xc3\xbaloy at nagsasama-samang kasaysayan. Sa ibang mga pagkakataon, lumilitaw ang ilan din sa mga karakter sa iba\'t ibang instalasyon.\n_START_SECTION_\nTimeline\n_START_PARAGRAPH_\nPangunahing serye_NEWLINE__NEWLINE_Habang may bilang ang pangunahing serye, ang bawat indibidwal na laro ay naganap sa maaring bago o pagkatapos ang isang instalasyon. Ang pangalawa at pangatlong Suikoden ay mismong mga direktang kasunod (sequels) ng kani-kanilang mga hinalinhan, ngunit sa Suikoden IV, nagsimula ang seryeng iyon na maging prekwelya na kung saan higit na maagang nangyari ang mga kaganapan bago ang iba pang mga laro. Ang pagkakasunod-sunod ayon sa in-universe na kronolohiya ay ang sumusunod:_NEWLINE_Suikoden IV (143 taon bago ang Suikoden V at 150 taon bago ang Suikoden) \xe2\x86\x92 Suikoden V (6 taon bago ang Suikoden) \xe2\x86\x92 Suikoden (3 taon bago ang Suikoden II) \xe2\x86\x92 Suikoden II (15 taon bago ang Suikoden III) \xe2\x86\x92 Suikoden III (168 taon pagkatapos ng Suikoden IV)_NEWLINE_Mga prekwela at karugtong_NEWLINE__NEWLINE_Ang mga larong Genso Suikogaiden Volumes 1 and 2, baga ma\'t hindi bahagi ng pangunahing serye, naganap iyon bago, habang, at pagkatapos ng Suikoden II maging ang Suikoden Tactics na naganap bago at pagkatapos ng Suikoden IV.\n_START_SECTION_\nGameplay\n_START_PARAGRAPH_\nSa seryeng Suikoden, kino-kontrol ng manlalaro ang partidong panglabanang may pinakamataas na 6 na katao (kabilang ang isang protagonista at 5 pang mga karakter). Layunin sa laro ang matalo ng protagonista ang mga kalabang nagtatangkang talunin ang kanyang koponan. Nagiging possible iyon habang sa bawat laro ng serye ay umiikot sa pag-rekluta ng 108 Stars of Destiny (108 Bituin ng Kapalaran); kung saan maaaring gamitin ang mga manlalabang karakter na na-rekluta mula sa marami bilang kasapi para sa partidong panglabanan; mayroong tinatawag na Stars of Destiny (Bituin ng Kapalaran) sa bawat serye ng laro. Kalimitang ginagamit ng serye ang paglibot-libot sa mga bayan o nayon sa iba\'t ibang mga kapuluan at sa mga yungib na puno ng mga halimaw o kalaban. Makukuha din ng manlalaro ang himpilan o base na kadalasang napabayaan na o abandonado, mga kastilyong pinamumugaran ng mga halimaw na nagiging mataong komunidad kapag nakamit.\n_START_SECTION_\nPagsulong (Development)\n_START_PARAGRAPH_\nAng seryeng Suikoden ay nilikha, isinulat, nai-produced, at pinangasiwaan ni Yoshitaka Murayama, na umalis mula sa Konami bago pa man matapos isa-buo ang Suikoden III. Pumalit naman si Noritada Matsukawa bilang Senyor-Direktor ng Suikoden III kasunod ng pag-alis ni Murayama. Nasa ilalim ng direksyon ni Matsukawa ang Suikoden IV ngunit nai-produced iyon ni Junko Kawano, ang punong disenyador ng Suikoden I. Ang Suikoden V ay nasa ilalim ng direksyon ni Takahiro Sakiyama, isang baguhan sa mundo ng mga RPG.\n_START_SECTION_\nAng mundo, pagkaka-ayos at mga konsepto\n_START_PARAGRAPH_\nSa katotohanan, sinusundan ng bawat laro ang plot formula ng isang kudeta ng tiwaling tagapaghawak ng kapangyarihan, at isang destyero (exile) ang pangunahing protagonista mula sa kanyang tahanan o sinilangang bayan. Sinusundan din ng balangkas ang mapaminsalang maling paggamit ng mga "True Runes" (Mga Tunay na Runa) habang nakikipaglaban ang bayani, sa kabila ng mga malalaking hadlang at kahigtan, upang maidala ang kapayapaan sa kalupaan kasama ng kanyang mga kaibigan, at ang kasukdul-sukdulang showdown ng Tunay na Runang nagamit sa maling pamamaraan.\n_START_SECTION_\nThe 27 True Runes\n_START_PARAGRAPH_\nAng 27 True Runes (27 Tunay na Runa) ay ang mga makapangyarihang pinagmumulan ng lahat ng salamangka at pinamataas na kalakasan sa mundo ng Suikoden. Buong nakakaramdam na may taglay na sariling kalooban, hawak-hawak ng mga Tunay na Runa ang di-masukat-sukat na kapangyarihan, at iyon nga kapantayan ng mga bathala sa daigdig ng Suikoden. Maraming digmaan nang mga naganap para sa mga iyon sa nakaraan, habang bingyang-sulsol naman ang iba ng mga mismong runa.\n_START_SECTION_\nHinaharap\n_START_PARAGRAPH_\nSa isang panayam na isinagawa ng sityong Hapones na 4gamers.net tungkol sa RPG na Frontier Gate, ibinunyag ng mga tagapagbuo ng Konami na nagkahiwa-hiwalay ang pangkat ng tagapagbuo ng Suikoden at napunta sa iba\'t ibang pangkat ng Konami at saan-saan pa ang mga kasapi. Nauwi ito sa haka-hakang iniwanan ang naturang prangkisa kasunod ng mga di-kanais-nais na benta ng pinakabagong entrada sa serye._NEWLINE_Ayon sa isang artikulong inilimbag ng The Nikkei noong 2015, naitigil na ang pagsasabuo ng mga serye.'